Se predicaba en griego, s'escribió en griego quasi totz los textos de lo Nuevo Testamento, y se fizo un traslau griego de l'Antigo Testamento (la Septuaginta). La organización de la Ilesia y la doctrina cristiana son plenas de termins griegos, y representan lo zaguer estrato d'helenismos ampraus por lo latín. Lo referent cultural cristián fizo que en la posterior evolución dende lo latín peninsular enta las luengas ibero-romances belunas de las palabras eclesiasticas latinas d'orichen griego esdevenisen semicultismos.